ມີການສູ້ລົບກັນຢ່າງໜັກ ທີ່ເມືອງ Misrata ຂອງລີເບຍ
ມີການສູ້ລົບກັນຢ່າງໜັກ ທັງຢູ່ໃນແລະບໍລິເວນ ອ້ອມແອ້ມເມືອງ Misrata ທາງພາກຕາເວັນຕົກ ຂອງລີເບຍ
ທີ່ປະເທດລີເບຍ ມີລາຍງານວ່າ ໄດ້ເກີດການສູ້ລົບກັນ ຢ່າງໜັກໃນມື້ວັນສຸກວານນີ້ຢູ່ໃນແລະກໍອ້ອມແອ້ມເມືອງ Misrata ຫົວເມືອງພຽງແຫ່ງດຽວເທົ່ານັ້ນໃນພາກຕາ ເວັນຕົກຂອງປະເທດທີ່ຍັງຢູ່ພາຍໃຕ້ການຄວບຄຸມຂອງ ພວກຕໍ່ຕ້ານລັດຖະບານ ເມືອງ Misrata ຊຶ່ງເປັນຫົວເມືອງໃຫຍ່ອັນດັບ 3 ຂອງ ປະເທດຕັ້ງຫ່າງຈາກນະຄອນຫຼວງຕຣີໂປລີ 160 ຫຼັກກິ ໂລແມັດແລະມີຄວາມສຳຄັນທັງໃນດ້ານຍຸດທະສາດແລະ ສັນຍາລັກນຳດ້ວຍ ເມືອງດັ່ງກ່າວ ໄດ້ຖືກປິດລ້ອມໂດຍກຳລັງທະຫານຝ່າຍ ລັດຖະບານ ມາໄດ້ຫຼາຍອາທິດແລ້ວແລະຍັງບໍ່ທັນເປັນ ທີ່ຈະແຈ້ງເທື່ອວ່າຝ່າຍໃດເປັນຝ່າຍໄດ້ປຽບຢູ່ທີ່ນັ້ນ ໃນອີກດ້ານນຶ່ງນັ້ນໃນມື້ວານນີ້ ອົງການເນໂຕ້ໃຫ້ການ ຢືນຢັນວ່າເຮືອບິນລົບຂອງຕົນໄດ້ໂຈມຕີລົດຖັງທີ່ເປັນຂອງຝ່າຍຕໍ່ຕ້ານລັດຖະບານໃກ້ເມືອງ Brega ໃນພາກຕາເວັນອອກຂອງປະເທດ ຮອງຜູ້ບັນຊາການຂອງອົງການເນໂຕ້ ທ່ານ Russell Harding ກ່າວຕໍ່ພວກນັກຂ່າວທີ່ ນະຄອນ Brussels ວ່າ ກຳລັງພັນທະມິດບໍ່ໄດ້ຮັບຂໍ້ມູນມາກ່ອນວ່າ ພວກຕໍ່ຕ້ານລັດຖະ ບານໃຊ້ລົດຖັງແລະເຂົ້າໃຈວ່າລົດຖັງເຫຼົ່ານີ້ເປັນຂອງຝ່າຍລັດຖະບານ ມີຢ່າງນ້ອຍ 5 ຄົນ ເສຍຊີວິດຈາກການໂຈມຕີທາງອາກາດຂອງອົງການເນໂຕ້ໃນມື້ວັນພະຫັດຜ່ານມາ